**PROCESVERBAL I MBLEDHJES SË KËSHILLIT BASHKIAK KUKËS, DATË 29.06.2021**

Me datë 29.06.2021, ora 14:00 , në Sallën e American Corner, kati i dytë, Pallati i Kulturës “Hasan Prishtina” , u zhvillua mbledhja e radhës e Këshillit Bashkia për muajin Qershor 2021, në mbështetje të ligjit 139/2015 “Për vetëqeverisjen vendore” (i ndryshuar) nenet, 53 pika 4, neni 56, pika 2, gërma a, si dhe ne Rregulloren e Organizimit dhe Funksionimit të Këshillit Bashkiak Kukës. Morën pjesë në mbledhje : Anilda Biba, Sami Mata, Nazmije Mustafa, Destan Spahiu, Republika Tusha, Burim Bilali, Abdulla Domi, Rustem Ahmetaj Arbron Vata, Ismet Nika, Yllda Zenelaj, Aurora Guska, Astrit Cengu, Elmira Brahaj, Astrit Dobrushi, Bujar Syla, Tigri Brahaj, Valion Muja, Bledar Lleshaj, Rubin Omuri. Deklarohet kuorumi i nevojshëm. Lexohet rendi i ditës:

1. Pv “Për dhënien e ndihmës ekonomike nga fondi 6%, Maj 2021”.
2. Pv “Për miratimin e raportit të performancës së Bashkisë Kukës për vitin 2020”
3. Pv “Për miratimin e raportit periodic të monitorimit të buxhetit të B. K, Janar-Prill 2021”.
4. Pv “ Për ndryshimin e ngjyrës së automjeteve të shërbimit taksi (4+1) dhe (6+1) vende”
5. Pv “Për dhënien e emrit Sali Bruka shkollës 9-vjeçare të fshatit Malqene, Nj. Administrative Ujmisht’
6. Pv “ Për dhënie mendimi për ndryshimin e tarifave për shërbimin e furnizimit me ujë të pijshëm dhe largimin e ujërave të ndotura”
7. Pv “ Për miratimin e rregullores së KVSP-së”
8. Pv”Për shqyrtimin e mbarimit të mandatit para afatit të një anëtari të Këshillit Bashkiak për shkak të mospjesëmarrjes në mbledhjet e këshillit”
9. Të ndryshme.

Hidhet në votim rendi i ditës dhe miratohet. Te të ndryshme propozohet të shtohet: diskutim mbi kërkesën e QPR në lidhje me hyrjen te Ura e Drinit të Zi. Prezent në mbledhjen e këshillit janë përfaqësues nga Qendra për Progres Rinor dhe shoqëria civile, informacion nga Drejtoria e Shërbimeve publike dhe një projektvendim “Për një ndryshim në aneksin e marrëveshjes me EKB. Miratohen shtesat në rend dite.

Shqyrtohet pika 1. N. Mustafa:- Komisioni i ekonomisë dhe financave u mblodh dhe shqyrtoi projektvendimin për shpërndarjen e ndihmës ekonomike, i cili është conform ligjeve dhe VKM-ve. Ju ftoj ta votoni. Miratohet pika 1 me të gjitha votat pro.

Shqyrtohet pika 2.

R. Hereni:- Raporti është hartuar nga Bashkia Kukës me mbështetjen e projektit Bashki të Forta dhe kompanisë SHAPO. Kemi rënie të shpenzimeve dhe janë rritur investimet. Burimet kryesore janë fondet e pakushtëzuara. Në raport janë paraqitur shpenzimet për secilin program. . N. Mustafa:- Ky projektvendim është shqyrtuar dhe në komisionin e ekonomisë dhe financave. Bazohet në të dhënat e konsoliduara të buxhetit 2020. Bashkia ka lehtësuar barrën fiskale të bizneseve të vogla. Treguesit financiarë pasqyrojnë një informacion të qartë të performancës.

Hidghet në votim dhe miratohet me të gjitha votat pro.

Tigri Brahaj prezanton Raportin e Sondazhit për buxhetin e vitit 2022 dhe Afatmesëm 2022-2024. Sondazhi është ndërtuar në bazën e raportit të performancës 2020, me një gjuhë konçize, të qartë e të kuptueshme. Kanë plotësuar pyetësorin 1970 qytetarë (Të njësuive të ndryshme administrative, të moshave të ndryshme, të profesioneve të ndryshme). Kërkesat më të shumta janë rritja e shpenzimeve për rrugët rurale, arsimin parashkollor, menaxhimi I ujërave të zeza, ). Kryetarja e Këshillit:- Bashkia t’a marrë në konsideratë raportin e sondazhit në buxhetin e vitit 2022.

Shqyrtohet pika 3. N. Muastafaj: - Komisioni konstatoi se raporti është hartuar conform ligjeve dhe janë ndjekur hapat që parashikon udhëzimi 22.

S. Mata: Kam kërkuar një pasqyrë të detyrimeve ndaj të tretëve.

M. Imeraj: Në vija të përgjithshme janë shpenzimet gjyqësore, energji, telefoni, . Ka aktualisht 104 milion detyrime gjyqësore dhe kontrata. Pika 3 hidhet në votim dhe miratohet me të gjitha votat pro.

Shqyrtohet pika 4.

K. Elezi: Ekziston një vendim i KB i vitit 2008 për ngjyrën e taksive (e bardhe e blu). 4+1 nuk kemi aktualisht. Meqë kemi kërkesa për këtë shërbim dhe duke qenë se taksitë janë kudo me ngjyrë të verdhë, propozojmë ta ndryshojmë. Kryetarja e Këshillit: Propozimi ka ardhur për 4+1 dhe 6+1, por komisioni vlerësoi të arsyeshme vetëm për 4+1.

Hidhet në votim pika 4. Miratohet me shumicë votash.

Pika 5. D. Spahiu:- Komisioni u mblodh dje dhe shqyrtoi propozimin për dhënien e emrit Sali Bruka shkollës 9 vjecare. Kërkesa ka ardhur nga drejtoria e shkollës, njësia administrative. Është paraqitur dhe një CV e dëshmorit. Hidhet në votim. Miratohet me shumicë votash.

Shqyrtohet pika 6. Është diskutuar në mbledhjen e komisionit të ekonomisë. A. Guska: Kam marrë pjesë në dëgjesën publike. Nuk ka pasur pjesëmarrje të lartë të qytetarëve. Duhet një analizë e mirfilltë ekonomiko-financiare. A. Cengu- Në dijeninë time janë dhënë disa herë fonde. Pse duhet të rriten tarifat? A. Biba:- Ka pasur përfaqësues nga shoqëria civile. Ju nuk qëndruat deri në fund të dëgjesës publike për tu njohur me informacionin ekonomiko-financiar të paraqitur. T. Brahaj: - A mban dikush përgjegjësi për detyrimet e prapambetura. Përfaqësuesi i dr. e konomike të Ujësjellës- Kanalizime:- Janë zeruar disa detyrime të prapambetura. Rrjeti është shumë I amortizuar. Niveli ekonomik I familjarëve është shumë I dobët dhe kemi menduar që ti drejtohemi këshillit bashkiak për lehtësimin e barrës së këtyre familjeve. B. Syla: - mbi cfarë baze është rritur vlera? – rritja është 15 lekë.

Hidhet në votim. Miratohet me shumicë votash. 4 vota kundër.

Pika 7. Shqyrtohet rregullorja e KVSP-së. Nuk ka diskutime. Miratohet me shumicë votash. 3 vota kundër.

Pika 8. Propozim për shqyrtimin e mandatit të z. A. O, për shkak të mospjesëmarrjes në mbledhjet e këshillit. Lexohet propozimi dhe relacioni përkatës përpara këshillit bashkiak.

A. Cengu:- Disa mbledhje janë zhvilluar online, a ka marrë njoftim me shkrim? I. Nika. Më duket e paarsyeshme të hiqet mandati. E. Brahaj: Pse duhet ti hiqet mandate anëtarit të këshillit që ka dhënë aq shumë për komunitetin. Hidhet në votim. 6 vota kunër, 6 abstenim dhe 8 vota pro.

Pika që u shtua në rend dite në lidhje me hyrjen te Ura e Drinit të Zi. A. Shehu:- Sipas informacionit që kemi nga ministria, po presim një ndërhyrje nga koncensionari. Mbetemi në pritje të një përgjigjje të tretë. R. Demaliaj:- Informacioni që na dhatë është një lajm shumë i mirë dhe presim zgjidhje institucionale.

Pika e shtuar për ndryshimin e aneksiot të kontratës me EKB-në “ Blerje nga ana e Bashkisë Kukës për ambjente për cerdhe e kopshte”.

A.Guska:- gjithcka që i shërben komunitetit, jemi dakord ta miratojmë. Hidhet në votim dhe miratohet me të gjitha votat pro.

Lexohet informacioni i sjellë nga Dr. e Shërbimeve Publike, sipas kërkesës së anëtarëve të këshillit bashkiak. T. Brahaj:- Në Bicaj nuk kam parë kocka te shkolla ku kaloj cdo ditë. Aty ka ngelur për pak sipërfaqe. I. Nika:- Lagjja e re më duket pa vëmendje.

Mbyllet mbledhja në orën 16.15.

**Kuës me datë 29.06.2021.**